ફરીયાદમાં ઉમેર્યુ છે કે, કોઠારીયા ગામે સર્વે નં. ૩૫૨ના સરકારી ખરાબામાં ૧૮૩૪ એકર જમીન આવેલી હતી. આ સરકારી ખરાબાની મોટા ભાગની જમીનો પર વર્ષોથી જમીન માફિયાઓ દ્વારા દબાણ ઉભુ કરીને કબજા કરીને સુચિતના નામે રહેણાંક અને ઇન્ડસ્ટ્રીયલ પ્લોટો વેંચી નાખેલ છે. આવા જમીન માફિયાઓ દ્વારા કોઠારીયા ગામ પહેલા રોડ પર આવેલી સરકારી ખરાબાની જમીનો પર દબાણ ઉભુ કરીને ૧૦૦૦ વારના પ્લોટો પાડીને ડેલા બનાવી લેવામાં આવ્યા છે. હાલમાં મહાનગરપાલિકામાં ભળી ગયેલા વિસ્તારમાંં ગ્રામ પંચાયતની પાંચ-પાંચ વર્ષ જુની બોગસ વેરા પહોંચો બનાવીને આ દબાણને રેગ્યુલાઇઝ કરાવી લેવા આયોજનબધ્ધ રીતે કોૈભાંડ ચાલી રહયું છે.